CELEX: 62018TN0592
Language: da
Date: 2018-09-28 00:00:00
Title: Sag T-592/18: Sag anlagt den 28. september 2018 — Wywiał-Prząda mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/98
            
         
      Sag anlagt den 28. september 2018 — Wywiał-Prząda mod Kommissionen
      (Sag T-592/18)
      (2018/C 427/129)
      Processprog: fransk
      
         Parter
      
      
         Sagsøger: Katarzyna Wywiał-Prząda (Wezembeek-Oppem, Belgien) (ved advokaterne S. Orlandi og T. Martin)
      
         Sagsøgt: Europa-Kommissionen
      
         Sagsøgerens påstande
      
      Det fastslås:
      
                  —
               
               
                  Afgørelsen af 23. november 2017 om afslag på udlandstillæg annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført to anbringender.
      
                  1.
               
               
                  Første anbringende, som gøres gældende principalt, om tilsidesættelse af artikel 4, stk. 1, litra a), i bilag VII til vedtægten for tjenestemænd i Den Europæiske Union, således som fortolket ved dom af 21. juni 2007, Kommissionen mod Hosman-Chevalier (C-424/05 P, EU:C:2007:367), med den begrundelse, at den periode, hvor hun var bosat i Belgien i løbet af referenceperioden med diplomatstatus kan sammenlignes med et tilfælde, »hvor vedkommende har gjort tjeneste for en anden stat eller en international organisation«.
               
            
                  2.
               
               
                  Andet anbringende, som gøres gældende subsidiært i tilfælde af, at denne periode ikke vil kunne neutraliseres, om tilsidesættelse af artikel 4, stk. 1, litra a), i bilag VII til vedtægten for tjenestemænd i Den Europæiske Union, med den begrundelse, at det i alle tilfælde må antages, at hun i referenceperioden ikke har haft ønske om at tillægge hendes tilstedeværelse i Belgien, som var uløseligt forbundet med hendes mands arbejde som diplomat, den stabile karakter, som hænger uløseligt sammen med begrebet varig bopæl.